Document ID: 31989D0668

ΑΠΟΦΑΣΗ ΤΟΥ ΣΥΜΒΟΥΛΙΟΥ της 18ης Ιουλίου 1989 περί προσωρινής εφαρμογής των συμφωνηθέντων πρακτικών για την τροποποίηση του πρόσθετου πρωτοκόλλου της συμφωνίας συνεργασίας μεταξύ της Ευρωπαϊκής Οικονομικής Κοινότητας και της Ομοσπονδιακής Σοσιαλιστικής Δημοκρατίας της Γιουγκοσλαβίας για το εμπόριο των κλωστοϋφαντουργικών προϊόντων ( 89/668/ΕΟΚ )
ΤΟ ΣΥΜΒΟΥΛΙΟ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,
ιΕχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο^113,
την πρόταση της Επιτροπής,
Εκτιμώντας :
ότι, κατόπιν των διαβουλεύσεων που πραγματοποιήθηκαν μεταξύ της Κοινότητας και της Ομοσπονδιακής Σοσιαλιστικής Δημοκρατίας της Γιουγκοσλαβίας, μονογραφήθηκαν, στις 17 Νοεμβρίου 1988, συμφωνηθέντα πρακτικά που τροποποιούν τα ποσοτικά όρια για τις κατηγορίες 5, 6, 7 και 15 που καθορίζονται στο πρόσθετο πρωτόκολλο στη συμφωνία συνεργασίας μεταξύ της Ευρωπαϊκής Οικονομικής Κοινότητας και της Ομοσπονδιακής Σοσιαλιστικής Δημοκρατίας της Γιουγκοσλαβίας για το εμπόριο των κλωστοϋφαντουργικών προϊόντων^(1 )
ότι, εν αναμονή της ολοκλήρωσης των διαδικασιών που απαιτούνται για τη σύναψη του πρόσθετου πρωτοκόλλου
και των συμφωνηθέντων πρακτικών, τα συμφωνηθέντα
πρακτικά θε πρέπει να εφαρμοσθούν προσωρινά από την
1η Ιανουαρίου 1988, με την επιφύλαξη αμοιβαίας εφαρμογής από την Ομοσπονδιακή Σοσιαλιστική Δημοκρατία της Γιουγκοσλαβίας,
ΑΠΟΦΑΣΙΖΕΙ :
Άρθρο 1
Μέχρις ότου ολοκληρωθούν οι διαδικασίες που απαιτούνται για τη σύναψή τους, τα συμφωνηθέντα πρακτικά που
τροποποιούν το πρόσθετο πρωτόκολλο της συμφωνίας συνεργασίας για το εμπόριο των κλωστοϋφαντουργικών προϊόντων μεταξύ της Ευρωπαϊκής Οικονομικής Κοινότητας και της Ομοσπονδιακής Σοσιαλιστικής Δημοκρατίας της Γιουγκοσλαβίας εφαρμόζονται προσωρινά στην Κοινότητα από την 1η Ιανουαρίου 1988, με την επιφύλαξη αμοιβαίας προσωρινής εφαρμογής από την Ομοσπονδιακή Σοσιαλιστική Δημοκρατία της Γιουγκοσλαβίας .
Το κείμενο των συμφωνηθέντων πρακτικών επισυνάπτεται στην παρούσα απόφαση .
Άρθρο 2
Η Επιτροπή καλείται να ζητήσει τη σύμφωνη γνώμη της κυβέρνησης της Ομοσπονδιακής Σοσιαλιστικής Δημοκρατίας της Γιουγκοσλαβίας για την προσωρινή εφαρμογή των συμφωνηθέντων πρακτικών που αναφέρονται στο άρθρο 1 και να την ανακοινώσει στο Συμβούλιο .
Βρυξέλλες, 18 Ιουλίου 1989 .

Labels: 18
1
15
5